02014D0029(01) — DA — 24.08.2021 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

▼M2

DEN EUROPÆISKE CENTRALBANKS AFGØRELSE

af 2. juli 2014

om fremsendelsen til Den Europæiske Centralbank af tilsynsdata indberettet til de kompetente nationale myndigheder af enhederne under tilsyn (ECB/2014/29)







Artikel 1

Anvendelsesområde

I medfør af SSM-rammeforordningens artikel 21 fastsætter denne afgørelse procedurerne for, hvorledes data, som enhederne under tilsyn har indberettet til de kompetente nationale myndigheder i overensstemmelse med Kommissionens gennemførelsesforordning (EU) 2016/2070 ( 1 ), Kommissionens gennemførelsesforordning (EU) 2021/451 ( 2 ) og Kommissionens gennemførelsesforordning (EU) 2021/453 ( 3 ), skal fremsendes til ECB.

▼B

Artikel 2

Definitioner

I denne afgørelse finder de i SSM-rammeforordningen fastsatte definitioner anvendelse.

▼M2

Artikel 3

Indsendelsesfrister

1. De kompetente nationale myndigheder fremsender de data, der er omhandlet i gennemførelsesforordning (EU) 2021/451 og gennemførelsesforordning (EU) 2021/453, og som enhederne under tilsyn har indberettet til dem, til ECB i overensstemmelse med følgende: a) De kompetente nationale myndigheder indsender data vedrørende følgende enheder til ECB senest kl. 12 centraleuropæisk tid (CET) ( 4 ) på den 10. arbejdsdag efter de relevante indsendelsesfrister omhandlet i artikel 3 og artikel 20, stk. 3, i gennemførelsesforordning (EU) 2021/451 og de relevante indberetningsfrister omhandlet i artikel 1, stk. 2, i gennemførelsesforordning (EU) 2021/453: i) signifikante enheder under tilsyn, som foretager indberetning på det højeste konsolideringsniveau i de deltagende medlemsstater ii) signifikante enheder under tilsyn, der ikke er en del af en koncern under tilsyn iii) enheder under tilsyn, der er klassificeret som signifikante i overensstemmelse med kriteriet om at være et af de tre mest signifikante kreditinstitutter i deres medlemsstat, og som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau iv) andre enheder under tilsyn, som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau, som er de »største institutter i medlemsstaten« som defineret i artikel 2, stk. 3, i EBA's afgørelse af 5. juni 2020 om kompetente myndigheders tilsynsrapportering til EBA (EBA/DC/2020/334) ( 5 ) b) Såfremt litra a) ikke finder anvendelse, indsender de kompetente nationale myndigheder data vedrørende følgende enheder til ECB senest kl. 12 CET på den 25. arbejdsdag efter de relevante indsendelsesfrister omhandlet i artikel 3 i gennemførelsesforordning (EU) 2021/451 og de relevante indberetningsfrister omhandlet i artikel 1, stk. 2, i gennemførelsesforordning (EU) 2021/453: i) signifikante enheder under tilsyn ii) mindre signifikante enheder under tilsyn.

2. De kompetente nationale myndigheder indberetter de data, der er omhandlet i gennemførelsesforordning (EU) 2016/2070, til ECB i overensstemmelse med følgende: a) De kompetente nationale myndigheder indberetter data vedrørende følgende enheder til ECB senest kl. 12 CET på den 10. arbejdsdag efter de relevante indsendelsesfrister omhandlet i de relevante bestemmelser for hver enkelt datapost i gennemførelsesforordning (EU) 2016/2070: i) signifikante enheder under tilsyn, som foretager indberetning på det højeste konsolideringsniveau i de deltagende medlemsstater ii) signifikante enheder under tilsyn, der ikke er en del af en koncern under tilsyn iii) enheder under tilsyn, der er klassificeret som signifikante i overensstemmelse med kriteriet om at være et af de tre mest signifikante kreditinstitutter i deres medlemsstat, og som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau iv) mindre signifikante enheder under tilsyn, der indberetter på det højeste konsolideringsniveau i de deltagende medlemsstater, såfremt de er det højeste konsolideringsniveau i Unionen, og mindre signifikante enheder under tilsyn, der indberetter på individuelt niveau, hvis de ikke er en del af en koncern under tilsyn, i overensstemmelse med artikel 1, stk. 2, i EBA's afgørelse EBA/DC/2020/337. b) Hvis litra a) ikke finder anvendelse, indberetter de kompetente nationale myndigheder data vedrørende følgende enheder til ECB senest ved arbejdstids ophør på den 25. arbejdsdag efter de relevante indsendelsesfrister omhandlet i de relevante bestemmelser for hver enkelt datapost i gennemførelsesforordning (EU) 2016/2070: i) signifikante enheder under tilsyn ii) mindre signifikante enheder under tilsyn.

▼B

Artikel 4

Datakvalitetstjek

▼M1

1. De kompetente nationale myndigheder overvåger og vurderer kvaliteten og pålideligheden af de data, der gøres tilgængelige for ECB. De kompetente nationale myndigheder anvender de relevante valideringsregler, som udvikles, opretholdes og offentliggøres af EBA. De kompetente nationale myndigheder foretager også den yderligere kvalitetskontrol, som ECB har defineret i samarbejde med de kompetente nationale myndigheder.

▼B

2. Ud over overholdelsen af valideringsregler og kvalitetstjek, fremsendes data i overensstemmelse med følgende yderligere mindstestandarder for nøjagtighed: a) de kompetente nationale myndigheder tilvejebringer oplysninger, hvor det er hensigtsmæssigt, om de udviklinger som ligger til grund for de fremsendte data, og b) oplysningerne skal være fuldstændige: mangler skal angives, forklares over for de nationale centralbanker og om fornødent udbedres hurtigst muligt.

Artikel 5

Kvalitative oplysninger

1. I det tilfælde at datakvaliteten for en given tabel i klassificeringen ikke kan garanteres, fremsender de kompetente nationale myndigheder uden ugrundet ophold de dertilhørende begrundelser til ECB.

2. De kompetente nationale myndigheder meddeler derudover ECB begrundelserne for alle væsentlige fremsendte revideringer.

Artikel 6

Specificering af fremsendelsesformatet

▼M1

1. De kompetente nationale myndigheder fremsender dataene, som er specificeret i denne afgørelse, i overensstemmelse med den relevante datapunktmodel og den relevante taksonomi eXtensible Business Reporting Language, som udvikles, opretholdes og offentliggøres af EBA.

▼B

2. Enhederne under tilsyn identificeres i den tilsvarende fremsendelse ved brug af (pre-) Legal Entity Identifier.

Artikel 7

Første skæringsdatoer for indberetning

1. De første skæringsdatoer for indberetningen i artikel 3, stk. 1, er de datoer, der er specificeret i artikel 8.8.1 i afgørelse ECB/DC/090.

2. Den første skæringsdato for indberetningen i artikel 3, stk. 2, 3 og 4, er den 31. december 2014.

▼M1

Artikel 7a

Første indberetning efter ikrafttrædelsen af Den Europæiske Centralbanks afgørelse (EU) 2017/1493 (ECB/2017/23)

1. De kompetente nationale myndigheder fremsender de data, som er blevet indberettet til dem i medfør af gennemførelsesforordning (EU) 2016/2070 i overensstemmelse med Den Europæiske Centralbanks afgørelse (EU) 2017/1493 (ECB/2017/23) ( 6 ) første gang under iagttagelse af de indsendelsesfrister, der indtræffer, efter at den afgørelse får virkning.

2. De kompetente nationale myndigheder fremsender de data, som er blevet indberettet til dem i medfør af gennemførelsesforordning (EU) nr. 680/2014 af institutter, som er anført på listen over institutter, der har pligt til at foretage indberetning til EBA i henhold til artikel 2 i afgørelse EBA/DC/2016/156 i overensstemmelse med artikel 3, stk. 1, nr. 1), litra d), første gang under iagttagelse af de indsendelsesfrister, der indtræffer, efter at afgørelse (EU) 2017/1493 (ECB/2017/23) får virkning.

▼M2

Artikel 7b

Første indberetning, efter at Den Europæiske Centralbanks afgørelse (EU) 2021/1396 (ECB/2021/39) får virkning

De kompetente nationale myndigheder fremsender de data, som er blevet indberettet til dem i medfør af gennemførelsesforordning (EU) 2016/2070, gennemførelsesforordning (EU) 2021/451 og gennemførelsesforordning (EU) 2021/453 i overensstemmelse med Den Europæiske Centralbanks afgørelse (EU) 2021/1396 (ECB/2021/39) ( 7 ), fra og med de først gældende indsendelses- eller indberetningsfrister, der indtræffer, efter at denne afgørelse får virkning.

▼B

Artikel 8

Overgangsbestemmelse

1. For så vidt angår skæringsdatoen for indberetning i 2014, er indsendelsesfristerne for de kompetente nationale myndigheders indberetning i artikel 3, stk. 1, de frister, der er specificeret i artikel 8.8.2 i afgørelse EBA/DC/090.

2. Fra skæringsdatoen for indberetning den 31. december 2014 til skæringsdatoen for indberetning den 31. december 2015 er indsendelsesfristerne for de kompetente nationale myndigheders indberetning i artikel 3, stk. 3, ved arbejdstids ophør på den 30. arbejdsdag efter dagen, på hvilken enhederne under tilsyn har fremsendt data til den kompetente nationale myndighed.

3. Frem til den 4. november 2014 fremsender de kompetente nationale myndigheder data omhandlet i artikel 1 til ECB, for så vidt angår: a) koncerner under tilsyn og enheder under tilsyn, der er underlagt den omfattende vurdering i overensstemmelse med afgørelse ECB/2014/3 ( 8 ), b) øvrige koncerner under tilsyn og enheder under tilsyn, der er oprettet i en deltagende medlemsstat, hvis de indgår på listen over institutter, hvorom der indberettes til EBA i overensstemmelse med artikel 3 i afgørelse EBA/DC/090.

Artikel 9

Adressater

Denne afgørelse er rettet til de kompetente nationale myndigheder i de deltagende medlemsstater.